rejauldu/bengali-wikipedia huggingface dataset:
ইয়েভগেনি মিখাইলোভিচ লিফশিৎসতাঁর নামের কিছু প্রচলিত ইংরেজি রূপান্তর হলো Yevgeny বা Evgenii এবং Lifshits বা Lifschitz।  (; ; ২১ ফেব্রুয়ারি ১৯১৫ – ২৯ অক্টোবর ১৯৮৫) ছিলেন একজন খ্যাতিমান সোভিয়েত পদার্থবিজ্ঞানী। তিনি পদার্থবিজ্ঞানী ইলিয়া লিফশিৎস-এর ভাই।   কাজ  লিফশিৎসের জন্ম খারকভ শহরের একটি ইউক্রেনীয় ইহুদি পরিবারে। বর্তমান এই শহর ইউক্রেনের খারকিভ নামে পরিচিত। সাধারণ আপেক্ষিকতা (General Relativity) ক্ষেত্রে তাঁর অবদান অত্যন্ত গুরুত্বপূর্ণ। বিশেষত, বিকেএল ধারণা নিয়ে তাঁর গবেষণা জেনেরিক কার্ভেচার সিঙ্গুলারিটির প্রকৃতি নিয়ে আলোচ্য। , এটি শাস্ত্রীয় মহাকর্ষতত্ত্বের অন্যতম গুরুত্বপূর্ণ খোলা সমস্যা হিসেবে বিবেচিত।  লিফশিৎস লেভ লানডাউ-এর সঙ্গে যৌথভাবে Course of Theoretical Physics নামক গ্রন্থমালার সহলেখক ছিলেন। এটি উচ্চতর পর্যায়ের শিক্ষার্থীদের জন্য পদার্থবিজ্ঞানের এক বিস্তৃত ও গভীর পাঠ্যসামগ্রী হিসেবে আজও ব্যাপকভাবে ব্যবহৃত হয়।  তিনি ছিলেন লানডাউয়ের "থিওরেটিক্যাল মিনিমাম" পরীক্ষায় উত্তীর্ণ দ্বিতীয় ব্যক্তি (এই পরীক্ষায় পাস করেছেন মাত্র ৪৩ জন)। কোয়ান্টাম ইলেক্ট্রোডাইনামিক্স-এ তাঁর অবদান উল্লেখযোগ্য। তিনি ধাতু ও ডাইইলেকট্রিক পদার্থের যেকোনো ম্যাক্রোস্কোপিক বিন্যাসে ক্যাসিমির বল গণনা করেন।  ১৯৭৫ সাল থেকে একটি বিশেষ মাল্টিক্রিটিক্যাল বিন্দু তাঁর নামানুসারে লিফশিৎস বিন্দু হিসেবে পরিচিত।   গ্রন্থপঞ্জি   Course of Theoretical Physics গ্রন্থের তৃতীয় খণ্ডে লানডাউ ও লিফশিৎস পরামর্শ দেন যে, প্রচলিত পর্যায় সারণিতে একটি ভুল ছিল। তাঁদের মতে, লুটেশিয়াম মৌলটি f-ব্লকের পরিবর্তে d-ব্লকে থাকা উচিত। পরবর্তীতে এই মতামত প্রমাণিত হয় এবং IUPAC ১৯৮৮ সালে এটি স্বীকৃতি দেয়।Scerri, Eric R (2020)। The Periodic Table, Its Story and Its Significance, 2য় সংস্করণ, অক্সফোর্ড ইউনিভার্সিটি প্রেস।   আরও দেখুন   লানডাউ–লিফশিৎস মডেল লানডাউ–লিফশিৎস–গিলবার্ট সমীকরণ লানডাউ–লিফশিৎস ছদ্ম-টেনসর লানডাউ–লিফশিৎস বায়ুশব্দ সমীকরণ বিকেএল এককত্ব ভ্যান ডার ওয়ালস বলের লিফশিৎস তত্ত্ব ফেরোম্যাগনেটিক অনুরণন প্রিমেল্টিং   সূত্র    বহিঃসংযোগ   বিষয়শ্রেণি:১৯১৫ খ্রিষ্টাব্দে জন্ম বিষয়শ্রেণি:১৯৮৫ খ্রিষ্টাব্দে মৃত্যু বিষয়শ্রেণি:খারকিভের বিজ্ঞানী বিষয়শ্রেণি:সোভিয়েত পদার্থবিদ বিষয়শ্রেণি:ইহুদি পদার্থবিদ বিষয়শ্রেণি:লেনিন পুরস্কারপ্রাপ্ত বিষয়শ্রেণি:রয়্যাল সোসাইটির বিদেশি সদস্য বিষয়শ্রেণী:সোভিয়েত পদার্থবিজ্ঞানী বিষয়শ্রেণী:সোভিয়েত ইহুদি বিষয়শ্রেণী:পর্যায় সারণীর সাথে জড়িত ব্যক্তি বিষয়শ্রেণী:প্রবাহী গতিবিজ্ঞানী বিষয়শ্রেণী:লেনিন পুরস্কার বিজয়ী বিষয়শ্রেণী:স্তালিন পুরস্কার বিজয়ী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:১৯৮৫-এ মৃত্যু বিষয়শ্রেণী:১৯১৫-এ জন্ম
রাজস্থান সরকার হল ভারতের রাজস্থান রাজ্য এবং এর ৫০টি জেলার সর্বোচ্চ শাসক কর্তৃপক্ষ। এটি রাজস্থানের রাজ্যপালে নেতৃত্বে একটি নির্বাহী শাখার পাশাপাশি বিচার বিভাগ এবং আইন প্রশাখা নিয়ে গঠিত। জয়পুর হল রাজস্থানের রাজধানী, এবং এখানে বিধানসভা এবং সচিবালয় রয়েছে।   রাজস্থান সরকার    নির্বাহী বিভাগ   ভারতের অন্যান্য রাজ্যের মতো রাজস্থান রাজ্যের প্রধান হলেন রাজ্যপাল। রাজ্যপালভারতের রাষ্ট্রপতি কর্তৃক কেন্দ্রীয় সরকারের পরামর্শে নিযুক্ত হন। পদটি মূলত আনুষ্ঠানিক। মুখ্যমন্ত্রী হলেন সরকারের প্রধান এবং বেশিরভাগ নির্বাহী ক্ষমতার অধিকারী।   মন্ত্রিপরিষদ    আইনসভা   রাজস্থানের আইনসভা (বিধান মণ্ডল) এককক্ষ বিশিষ্ট যা রাজ্যপাল ও বিধানসভার ২০০ জন বিধায়ক নিয়ে গঠিত। বিধানসভা সর্বোচ্চ ৫ বছরের মেয়াদে গঠিত হয়।   বিচার বিভাগ   রাজস্থান উচ্চ আদালতের প্রধান আসন রয়েছে যোধপুরে, এবং জয়পুরে একটি বেঞ্চ রয়েছে যা রাজস্থানের পার্শ্ববর্তী জেলাগুলির উপর নিজ নিজ এখতিয়ারভুক্ত।   স্থানীয় সরকার  স্থানীয় সরকারগুলি গ্রামীণ এলাকার জন্য পঞ্চায়েতি রাজ প্রতিষ্ঠান (PRIs) এবং নগর এলাকার জন্য পৌরসভা বা শহুরে স্থানীয় সংস্থা (ULBs) নিয়ে গঠিত।   তথ্যসূত্র    বহিঃসংযোগ
thumb|মেগাস্থিনিস এর ভারত বিবরন - রজনীকান্ত গুহ মেগাস্থিনিস (৩৫০ খ্রি.পূ. - ২৯০ খ্রি.পূ.) প্রাচীন গ্রীসের একজন পর্যটক এবং ভূগোলবিদ। তিনি এশিয়া মাইনরে জন্মগ্রহণ করেন। পরবর্তীতে সিরিয়ার রাজা সেলিয়াকাস ১-এর রাজকীয় দূত হিসেবে ভারতীয় রাজা চন্দ্রগুপ্ত মৌর্যের (স্যান্ড্রাকোটাস) রাজদরবারে দায়িত্ব পালন করেন। তখন চন্দ্রগুপ্তের রাজদরবার ছিল ভারতের পাটালিপুত্র নামক স্থানে। ঠিক কোন সময়ে তিনি দূতের দায়িত্ব পালন করেছেন তা নিশ্চিত করে বলা যায় না। অধিকাংশ বিশেষজ্ঞের মতে সময়টা ২৮৮ খ্রিস্টপূর্বাব্দের পূর্বে; কারণ এই সালে চন্দ্রগুপ্ত মারা যান।   ভারত ভ্রমণ  থাম্ব|দিল্লির বিড়লা মন্দিরের চন্দ্রগুপ্ত মৌর্যের মূর্তি । মেগাস্থিনিস তার দরবারের রাজকীয় দূত ছিলেন। তার ভারত ভ্রমণ সম্বন্ধে অনেক তথ্যই জানা যায়। তিনি Pentapotamia জেলা দিয়ে ভারতে প্রবেশ করেন, যার নদী সম্পর্কে তিনি অনেক কথাই বলেছেন। সিন্ধু নদের পাঁচটি গুরুত্বপূর্ণ অংশের একটি ছিল এই নদী, যা পাঞ্জাব অঞ্চলের একাংশ গঠন করেছে। এই জেলা থেকে রাজপথ বরাবর যাত্রা করে তিনি পাটালিপুত্রে পৌঁছেন। এরিয়ান ব্যাখ্যা করেন যে মেগাস্থিনিস আরাকোশিয়া-তে বসবাস করতেন এবং সেখান থেকেই ভারত ভ্রমণে আসেন। "Megasthenes lived with Sibyrtius, satrap of Arachosia, and often speaks of his visiting Sandracottus, the king of the Indians." Arrian, Anabasis Alexandri v,6   রচনাবলী   ইন্ডিকা; এর ইংরেজি অনুবাদ রয়েছে: Ancient India as Described by Megasthenes and Arrian -অরুবাদক ও সম্পাদক, J. W. McCrindle   আরও দেখুন   মেগাস্থিনিস বর্ণীত জাতিসমূহ saptajati   বহিঃসংযোগ   Surviving text of Indika   তথ্যসূত্র   বিষয়শ্রেণী:খ্রিস্টপূর্ব ৪র্থ শতাব্দীতে জন্ম বিষয়শ্রেণী:খ্রিস্টপূর্ব ৩য় শতাব্দীতে মৃত্যু বিষয়শ্রেণী:প্রাচীন গ্রিক ভূগোলবিদ বিষয়শ্রেণী:পাকিস্তানের ইতিহাস বিষয়শ্রেণী:ভারতের ইতিহাসবিদ বিষয়শ্রেণী:খ্রিস্টপূর্ব ৪র্থ শতাব্দীর গ্রিক ব্যক্তি বিষয়শ্রেণী:খ্রিস্টপূর্ব ৩য় শতাব্দীর গ্রিক ব্যক্তি বিষয়শ্রেণী:খ্রিস্টপূর্ব ৪র্থ শতাব্দীর ইতিহাসবিদ বিষয়শ্রেণী:খ্রিস্টপূর্ব ৩য় শতাব্দীর ইতিহাসবিদ বিষয়শ্রেণী:ভারতের অভিযাত্রী বিষয়শ্রেণী:প্রাচীন গ্রিক অভিযাত্রী বিষয়শ্রেণী:গ্রিক ভারততত্ত্ববিদ
মোহাম্মদ আবুল খায়ের হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। তিনি শেখ মুজিবুর রহমান এর সাতই মার্চের ভাষণ রেকর্ড করেছিলেন। বাংলাদেশের স্বাধীনতা যুদ্ধ অবদানের জন্য ২০১৪ সালে তাকে স্বাধীনতা ও মুক্তিযুদ্ধে স্বাধীনতা পুরস্কার প্রদান করা হয়।  ব্যক্তিগত জীবন আবুল খায়ের ছিলেন তৎকালীন পূর্ব পাকিস্তানের ( বর্তমান বাংলাদেশ)  ফরিদপুর জেলার পাঁচ আসনের (বর্তমান গোপালগঞ্জ-১ আসন) আওয়ামী লীগের  সংসদ সদস্য। নজরুল সংগীতশিল্পী খায়রুল আনাম শাকিল তার পুত্র।Khairul Anam Shakil: Spreading Nazrul’s original tunes, New Age, 14 June 2019 ইংরেজি ভাষায়  ৭ই মার্চের ভাষণ ধারণ ৭ মার্চ ১৯৭১ সালে বঙ্গবন্ধুর কাঙ্খিত ভাষণ রেডিও এবং টেলিভিশনে প্রচারে নিষেধাজ্ঞা ছিল। এই নিষেধাজ্ঞা উপেক্ষা করে তৎকালীন পাকিস্তান আন্তর্জাতিক চলচ্চিত্র করপোরেশনের ব্যবস্থাপনা পরিচালক ও ফরিদপুর জেলার পাঁচ আসনে (বর্তমান গোপালগঞ্জ-১ আসন) সংসদ সদস্য এম আবুল খায়ের ভাষণটির অডিও ধারণ করেছিলেন। ভাষণটির অডিও মঞ্চের নিচে থেকে ধারণ করা হয়। ১৯৭১ সালের  ১৭ মার্চ বঙ্গবন্ধুর জন্মদিনে আবুল খায়ের এমএনএ ভাষণের অডিও ও ভিডিও রেকর্ডিংয়ের অনুলিপি বঙ্গবন্ধুর বাসভবনে গিয়ে উপহার দেন। অডিও রেকর্ডটি এম আবুল খায়েরের মালিকানাধীন রেকর্ড লেবেল ঢাকা রেকর্ডে বিকশিত এবং আর্কাইভ করা হয়। ভাষণের অডিওর একটি অনুলিপি ভারতে পাঠানো হয়। পরবর্তীতে ভারতীয় এইচএমভি রেকর্ডস দ্বারা অডিওর ৩০০০ অনুলিপি করে তা সারা বিশ্বে  বিতরণ করা হয়।   পুরস্কার ও সম্মাননা  এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:স্বাধীনতা পুরস্কার বিজয়ী
ক্যারা উইলিয়ামস (জন্ম বার্নিস কামিয়াত; ২৯ জুন ১৯২৫) হলেন একজন মার্কিন অভিনেত্রী। তিনি দ্য ডিফায়্যান্ট ওয়ানস্ (১৯৫৮) চলচ্চিত্রে বিলির মায়ের চরিত্রে অভিনয়ের জন্য সর্বাধিক পরিচিত, এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি টেলিভিশনে সিবিএসের ধারাবাহিক পিট অ্যান্ড গ্ল্যাডিস (১৯৬০-৬২)-এ গ্ল্যাডিস পোর্টার চরিত্রে অভিনয় করে হাস্যরসাত্মক ধারাবাহিকে সেরা প্রধান অভিনেত্রী বিভাগে এমি পুরস্কারের মনোনয়ন লাভ করেন।  প্রারম্ভিক জীবন ক্যারা উইলিয়ামস ১৯২৫ সালের ২৯শে জুন নিউ ইয়র্ক অঙ্গরাজ্যের ব্রুকলিন শহরে জন্মগ্রহণ করেন। তার প্রকৃত নাম বার্নিস কামিয়াত। তার মাতা ফ্লোরেন্স "ফ্লোরা" (বিবাহপূর্ব শোয়ার্ট্‌জ; ১৮৯৭-১৯৯০) এবং পিতা বেঞ্জামিন আরভিং কামিয়াত (১৮৬৫-১৯৫৭)। বেঞ্জামিন অস্ট্রীয় সাম্রাজ্যের লেমবের্গে জন্মগ্রহণকারী ইহুদি অভিবাসী। তিনি ব্রুকলিনের সুপরিচিত ব্যক্তি ছিলেন এবং ব্রুকলিন ইগল-এর সাংবাদিক ছিলেন। অন্যদিকে ফ্লোরা নিউ ইয়র্কে জন্মগ্রহণ করেন এবং তার পিতামাতা রোমানীয় ইহুদি অভিবাসী। ফ্লোরা ব্রুকলিনের অ্যালবি থিয়েটারের পাশে ম্যানিকিউরিস্ট হিসেবে কাজ করতেন, সেখানে তিনি তার কন্যা বার্নিসকে থিয়েটারের মালিকের কাছে রেখে আসতেন।  তিনি বেতার অনুষ্ঠানে কণ্ঠাভিনয় শুরু করেন এবং ১৯৪১ সালে ১৬ বছর বয়সে তিনি চলচ্চিত্রে চুক্তিবদ্ধ হন এবং বার্নিস কে নামে ছোট-খাট চরিত্রে অভিনয় করতে থাকেন।  কর্মজীবন ১৯৫৬ সালে উইলিয়ামস মিট মি ইন লাস ভেগাস চলচ্চিত্রে অভিনয় করেন, যা একাডেমি পুরস্কারের মনোনয়ন লাভ করে। এই চলচ্চিত্রে তার গাওয়া "আই রিফিউজ টু রক এন রোল" গানটি জনপ্রিয়তা অর্জন করে। পরের বছর তিনি দ্য হেলেন মরগান স্টোরি (১৯৫৭)-এ অ্যান ব্লিদ ও পল নিউম্যানের সাথে পার্শ্ব ভূমিকায় অভিনয় করেন। ১৯৫৮ সালে তিনি দ্য ডিফায়্যান্ট ওয়ানস্ চলচ্চিত্রে বিলির মায়ের চরিত্রে অভিনয় করেন। এটি শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করে এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ১৯৫৯ সালে তিনি জেমস ক্যাগনির সাথে সঙ্গীতধর্মী হাস্যরসাত্মক চলচ্চিত্র নেভার স্টিল অ্যানিথিং স্মল-এ অভিনয় করেন।  ব্যক্তিগত জীবন উইলিয়ামস ১৯৪৫ সালে অ্যালান গ্রেকে বিয়ে করেন। তাদের ক্যাথি গ্রে নামে এক কন্যা ছিল। দুই বছর পর তাদের বিবাহবিচ্ছেদ ঘটে। এরপর উইলিয়ামস ১৯৫২ সালে জন ড্রিউ ব্যারিমোরকে বিয়ে করেন। জন অভিনেত্রী ড্রিউ ব্যারিমোরের পিতা। তাদের বৈবাহিক সম্পর্কে জটিলতা দেখা দেয় এবং ১৯৫৯ সালে তাদের বিবাহবিচ্ছেদ ঘটে। তাদের পুত্র জন ব্লিদ ব্যারিমোর সাবেক অভিনেতা। উইলিয়ামসের তৃতীয় স্বামী অ্যাশার ড্যান লস অ্যাঞ্জেলেসের আবাসন ব্যবসায়ী। অ্যাশার ২০১৮ সালে ৮৩ বছর বয়সে মৃত্যুবরণ করেন।  তথ্যসূত্র  বহিঃসংযোগ     বিষয়শ্রেণী:১৯২৫-এ জন্ম বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:অস্ট্রীয় ইহুদি বংশোদ্ভূত মার্কিন ব্যক্তি বিষয়শ্রেণী:রোমানীয় ইহুদি বংশোদ্ভূত মার্কিন ব্যক্তি বিষয়শ্রেণী:নিউ ইয়র্কের অভিনেত্রী বিষয়শ্রেণী:মার্কিন অভ্যন্তরীণ নকশাকার বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:ব্যারিমোর পরিবার বিষয়শ্রেণী:২০২১-এ মৃত্যু বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:২১শ শতাব্দীর মার্কিন নারী
মসুলিপত্তনম (), মছিলিপট্টনম এবং বন্দর নামেও পরিচিত, ভারতের অন্ধ্রপ্রদেশ রাজ্যের কৃষ্ণা জেলার একটি শহর। এটি একটি পৌর কর্পোরেশন এবং কৃষ্ণা জেলার প্রশাসনিক সদর দফতর। এটি জেলার মসুলিপত্তনম রাজস্ব বিভাগের মসুলিপত্তনম মণ্ডলের মণ্ডল সদর দপ্তর। প্রাচীন বন্দর শহরটি ১৬শ শতাব্দী থেকে ইউরোপীয় ব্যবসায়ীদের বসতি হয়ে উঠেছিল, এবং সপ্তদশ শতাব্দীতে এটি ব্রিটিশ, ওলন্দাজ এবং ফরাসিদের জন্য একটি প্রধান বাণিজ্য বন্দর ছিল।   ব্যুৎপত্তি  ১৭শ শতকে, এটি মসুলিপট্টনম, মসুলা এবং 'বন্দর' (তুর্কি, আরবি এবং ফার্সি ভাষা থেকে এসেছে) নামে পরিচিত ছিল। প্রাচীনকালে বন্দর শহরটিকে মেসোলিয়া নামেও উল্লেখ করা হত।   জনসংখ্যার উপাত্ত   ভারতের জনপরিসংখ্যান , মসুলিপত্তনমের জনসংখ্যা ছিল ১,৭০,০০৮। মোট জনসংখ্যা ৮৩,৫৬১ জন পুরুষ এবং ৮৬,৪৪৭ জন মহিলা — অর্থাৎ যৌন অনুপাত অনুসারে প্রতি ১০০০ পুরুষের জন্য ১০৩৫ জন মহিলা। ১৩,৭৭৮ জন শিশু ০-৬ বছর বয়সীদের মধ্যে পড়েছে, এদের মধ্যে ৭,০৭৬ জন বালক এবং ৬,৭০২ জন বালিকা। গড় সাক্ষরতার হার দাঁড়িয়েছে ৮৩.৩২%, অর্থাৎ সাক্ষরের সংখ্যা ১৩০,১৭৩ জন, রাজ্যের গড় ৬৭.৪১% এর তুলনায় উল্লেখযোগ্যভাবে বেশি।   জলবায়ু  মসুলিপত্তনম শহরে দক্ষিণ-পশ্চিম মৌসুমি বায়ুর কারণে বেশিরভাগ বৃষ্টিপাত হয়। এর জলবায়ু হল ক্রান্তীয় সাভানা জলবায়ু (কোপ্পেন জলবায়ু শ্রেণিবিন্যাস আও), অর্থাৎ গ্রীষ্মকালে অসহ্য গরম এবং শীতকালে মাঝারি শীত পড়ে। উষ্ণতম মাসগুলি হল এপ্রিল থেকে জুন। জেলার গড় বৃষ্টিপাত  এবং ঘূর্ণিঝড়ের কারণে মসুলিপত্তনম শহরের সমুদ্রে বড় বড় ঢেউয়ের ঝুঁকি রয়েছে। ১৯৭৭ অন্ধ্রপ্রদেশ ঘূর্ণিঝড় নিজামপত্তনমের কাছে উপকূল পেরিয়েছিল এবং প্রায় ১০,০০০ মানুষের জীবন গিয়েছিল। ঝড় উপকূলের কাছাকাছি আসতেই, প্রবল বাতাস ২০০ কিমি/ঘণ্টা প্রবাহিত হয়ে প্রকাশম, গুন্টুর, কৃষ্ণা, পূর্ব গোদাবরী এবং পশ্চিম গোদাবরী জেলায় আছড়ে পরে। ৫০০ মিটার উঁচু তীব্র ঢেউ, কৃষ্ণা মোহনা এবং মসুলিপত্তনম শহরের (বন্দর) দক্ষিণ উপকূল ডুবিয়ে দেয়।  ৮ই ডিসেম্বর ২০০৪ সালে, একটি উচ্চ ক্ষমতাসম্পন্ন এস-ব্যান্ড ডপলার সাইক্লোন সতর্কতা রাডার এই শহরে বসিয়ে চালু করা হয়েছিল। এটি তৈরি করেছিল একটি জার্মান সংস্থা, জেম্যাট্রোনিক। রাডার স্থাপনের সাথে, বর্ষা শুরু হওয়ার সাথে সাথে রাজ্যটি ঘূর্ণিঝড়গুলিকে অনুসরণ করতে আরও সক্ষম হবে, দ্য হিন্দু সংবাদপত্রের সাথে কথা বলে রাজ্য আবহাওয়া অফিস এক কর্মকর্তা এ কথা জানিয়েছিলেন। এর ফলে রাজ্যের ৯৬০ কিলোমিটার দীর্ঘ উপকূলরেখা জুড়ে পর্যবেক্ষণের সুবিধা থাকবে।   তথ্যসূত্র    বহিঃসংযোগ   বিষয়শ্রেণী:অন্ধ্রপ্রদেশের নগর বিষয়শ্রেণী:সাবেক পর্তুগিজ উপনিবেশ বিষয়শ্রেণী:ভারতের বন্দরনগরী বিষয়শ্রেণী:ভারতের জনবহুল উপকূলীয় স্থান
রাজা ফারুক হায়দার খান (  راجہ) একজন পাকিস্তানি রাজনীতিবিদ যিনি আজাদ জম্মু ও কাশ্মীরের (এজেকে) দ্বাদশ ও বর্তমান প্রধানমন্ত্রী। তিনি পাকিস্তান মুসলিম লিগ (এন) (পিএমএল-এন) এর অন্তর্ভুক্ত।   প্রাথমিক জীবন  রাজা মুহাম্মদ ফারুক হায়দার খান ১৯৫৫ সালের ১৪ জানুয়ারি রাজপুত পরিবারে মোজাফফারাবাদে জন্মগ্রহণ করেন। তিনি বিদ্যালয়ের শিক্ষা অ্যাবটাবাদ পাবলিক স্কুল (এপিএস) থেকে পান। এপিএস থেকে ইন্টারমিডিয়েট করার পরে তিনি সরকারী কলেজ লাহোর থেকে স্নাতক শেষ করেন।   রাজনৈতিক পেশা  তিনি পাকিস্তান মুসলিম লিগ (এন) এর এজেকের আঞ্চলিক সভাপতি হিসাবে দায়িত্ব পালন করেছেন। ২০১৬ সালের আজাদ কাশ্মীরি সাধারণ নির্বাচনের পরে, যেখানে পিএমএল-এন ৪৯ টি আসনে আজাদ কাশ্মীর বিধানসভায় ৩১ টি আসন লাভ করে, হায়দারকে এজেকের প্রধানমন্ত্রী মনোনীত করা হয়েছিল। ৩১ জুলাই ২০১৬, হায়দার দলীয় নেতা হিসাবে নির্বাচিত হওয়ার জন্য ৩৮ টি ভোট পেয়েছিলেন। তার প্রতিপক্ষ পাকিস্তান পিপলস পার্টির চৌধুরী চৌধুরী মোহাম্মদ ইয়াসিন এবং পাকিস্তান তেহরিক-ই-ইনসাফের দেওয়ান গোলাম মহিউদ্দিন, যিনি মুসলিম সম্মেলনে সমর্থন পেয়েছিলেন, তাদের পক্ষে পাঁচটি ভোট পেয়েছেন। একই দিন তিনি আজাদ জম্মু ও কাশ্মীরের ১২ তম প্রধানমন্ত্রী হিসাবে শপথ গ্রহণ করেছিলেন।   হেলিকপ্টারে গুলির ঘটনা  ৩০ সেপ্টেম্বর ২০১৮ এ, হায়দারের হেলিকপ্টারটি ভারতীয় সেনাবাহিনীর কাছ থেকে গুলির মুখে পড়েছিল যখন তিনি নিয়ন্ত্রণ রেখার নিকটবর্তী ফরওয়ার্ড কাহুটা গ্রামে যাচ্ছিলেন। বেসামরিক হেলিকপ্টারটিতে দু'জন এজেকে মন্ত্রী এবং তার ব্যক্তিগত কর্মচারীর সাথে ভ্রমণের সময় আব্বাসপুর গ্রামের কাছে সবেই আক্রমণ থেকে তিনি পালিয়ে যান। তাঁর মতে, ঘটনাটি পিএসটি বেলা বারোটার দিকে ঘটে।   চকোঠির জিসকুল  জে কেএলএফ তাদের নেতা ডক্টর তোকির গিলানির অধীনে ৫ অক্টোবর ২০১৮ তারিখে লাইন অফ কন্ট্রোল থেকে ৫ কিলোমিটার দূরের চখোঠিতে একটি বৈঠকের আয়োজন করেছিল এবং দাবি করেছিল যে ভারতের জম্মু ও কাশ্মীরের কার্ফিউভ অপসারণ করা উচিত এবং জাতিসংঘের প্রতিনিধিদের কাশ্মীর ইস্যুতে তাদের উদ্বেগ নিয়ে আলোচনা করতে আসা উচিত। এক্ষেত্রে ফারুক হায়দার ইসলামাবাদে জাতিসংঘের অফিসগুলোতে একটি চিঠি পাঠিয়েছিলেন এবং এই বৈঠকটি ভেঙে দেওয়ার জন্য তাদের সহায়তা চেয়েছিলেন। জাতিসংঘের প্রতিনিধিরা জেকেএলএফ নেতাদের সাথে সাক্ষাত করেছেন এবং তাদের আশ্বাস দিয়েছিলেন যে তারা তাদের সমস্যা সমাধানে সহায়তা করতে প্রয়োজনীয় পদক্ষেপ নেবে। এটির সাহায্যে তারা শান্তিপূর্ণভাবে এই সভাটি ভেঙে ফেলতে সক্ষম হয়েছিল যা ১০ দিন অব্যাহত ছিল।    জে কেপিএনএ-তে ব্রুটুল আক্রমণ  ফারুক হায়দার ২২ ই অক্টোবর ২০১৯-এ মুজাফফরাবাদে জেপিএনএ-এর শান্তিপূর্ণ প্রতিবাদকারীদের উপর নৃশংস হামলা চালিয়েছিলেন। জেকেপিএনএ হ'ল পাকিস্তানের আজাদ কাশ্মীরের জাতীয়তাবাদী দলগুলির একটি জোট, যার লক্ষ্য উভয় পক্ষের (ভারত ও পাকিস্তান থেকে) কাশ্মীরের স্বাধীনতার জন্য কাজ করা। চেয়ারম্যান জে কেপিএনএ জানিয়েছিল যে তারা কাশ্মীরের জন্য একটি স্বাধীন সংসদ চায় যার মধ্যে গিলগিত বাল্টিস্তানের প্রতিনিধিত্ব রয়েছে। তিনি আরও জোর দিয়েছিলেন যে ধার করা কর্মকর্তাদের ফিরে যেতে হবে এবং দেশটি সম্পূর্ণ স্বাধীন হতে হবে। যাইহোক, এই অ-রাষ্ট্রীয় অভিনেতাদের (আইজি পুলিশ এবং চিফ সেক্রেটারি, যারা পাকিস্তান থেকে আসা) পোলিশ করে সমাবেশে নৃশংসভাবে আক্রমণ করা হয়েছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:আজাদ কাশ্মীরের রাজনীতিবিদ বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
হাছন রাজা চাষী নজরুল ইসলাম পরিচালিত ২০০২-এর জীবনী ভিত্তিক একটি বাংলাদেশী চলচ্চিত্র। ছবিটি মূলত মরমী কবি এবং বাউল শিল্পী হাছন রাজার জীবন ও কর্ম নিয়ে নির্মিত। কোকা-কোলা নিবেদিত এই ছবিটি প্রযোজনা করেছেন অভিনেতা হেলাল খান। ছবির নাম ভূমিকায় (হাছন রাজা) অভিনয় করেছেন হেলাল খান এবং বিনোদিনী চরিত্রে শমী কায়সার। এছাড়াও আছেন শিমলা, মুক্তি, ববিতা, রেবেকা মনি, শানু, কাজী খুরশিদুজ্জামান উত্পল, অমল বোস এবং মমতাজউদ্দীন আহমেদ। চলচ্চিত্রটি জাতীয় চলচ্চিত্র পুরস্কারে শ্রেষ্ঠ চলচ্চিত্রসহ আরও ছয়টি বিভাগে পুরস্কার লাভ করে, এবং দুটি বিভাগে বাচসাস পুরস্কার লাভ করে।   কাহিনী সংক্ষেপ    শ্রেষ্ঠাংশে   হেলাল খান - হাছন রাজা  শমী কায়সার - বিনোদিনী  শিমলা -বাইজী আতরজান  মুক্তি - হাছন রাজার স্ত্রী  ববিতা - হাছন রাজার মা  রেবেকা মনি -  শানু -নর্তকী পিয়ারী  কাজী খুরশিদুজ্জামান উত্পল -  অমল বোস -  মমতাজউদ্দীন আহমেদ -  জামিলুর রহমান শাখা   নির্মাণ   সংগীত  হাছন রাজা ছবির সংগীত পরিচালনা করেন সুজেয় শ্যাম। হাছন রাজার রচিত গানের সংগীত উপদেষ্টা ছিলেন বিদিত লাল দাস। কণ্ঠশিল্পীরা হলেন সুবীর নন্দী, শাকিলা জাফর, খান আসিফ আগুন, পলাশ, রঞ্জন চৌধুরী, সুজেয় শ্যাম, বিদিত লাল দাস এবং উমা খান।  পুরস্কার ও মনোনয়ন  পুরস্কার  বিভাগ  পুরস্কার গ্রহীতা/মনোনীত  ফলাফল ২৮তম জাতীয় চলচ্চিত্র পুরস্কার  শ্রেষ্ঠ চলচ্চিত্র  হেলাল খান (প্রযোজক)   শ্রেষ্ঠ পার্শ্বচরিত্রে অভিনেত্রী  ববিতা  শ্রেষ্ঠ সঙ্গীত পরিচালক  সুজেয় শ্যাম  শ্রেষ্ঠ নারী কণ্ঠশিল্পী  উমা খান  শ্রেষ্ঠ চিত্রগ্রাহক  শহীদুল্লাহ দুলাল  শ্রেষ্ঠ শিল্প নির্দেশক  উত্তম গুহ  শ্রেষ্ঠ রূপসজ্জা আবদুর রহমান   ১ম বিনোদন বিচিত্রা পুরস্কার সেরা চলচ্চিত্র পরিচালক চাষী নজরুল ইসলাম  সেরা চলচ্চিত্র অভিনেতা হেলাল খান  সেরা চলচ্চিত্র অভিনেত্রী শমী কায়সার  ৫ম সিজেএফবি পারফরম্যান্স পুরস্কার সেরা চলচ্চিত্র হাছন রাজা  সেরা চলচ্চিত্র পরিচালক চাষী নজরুল ইসলাম  সেরা চলচ্চিত্র অভিনেতা হেলাল খান  সেরা নেপথ্য গায়িকা উমা খান  ৬ষ্ঠ মেরিল-প্রথম আলো পুরস্কার সেরা চলচ্চিত্র (সমালোচক) হেলাল খান (প্রযোজক)  সেরা চলচ্চিত্র পরিচালক (সমালোচক) চাষী নজরুল ইসলাম  সেরা চলচ্চিত্র অভিনেত্রী (সমালোচক) শমী কায়সার  ২৫তম বাচসাস পুরস্কার শ্রেষ্ঠ পার্শ্ব অভিনেত্রী ববিতা  শ্রেষ্ঠ সংলাপ রচয়িতা মমতাজউদ্দীন আহমেদ    আরও দেখুন   হাছন রাজা   তথ্যসূত্র    বহিঃসংযোগ       বিষয়শ্রেণী:২০০২-এর চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী জীবনীমূলক চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:চাষী নজরুল ইসলাম পরিচালিত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:কল্পকাহিনিতে হাছন রাজা বিষয়শ্রেণী:সঙ্গীতজ্ঞ সম্পর্কে চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০২-এর নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:সুজেয় শ্যাম সুরারোপিত চলচ্চিত্র
চুয়াডাঙ্গা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চুয়াডাঙ্গা জেলায় অবস্থিত জাতীয় সংসদের ৭৯নং আসন।  সীমানা চুয়াডাঙ্গা-১ আসনটি চুয়াডাঙ্গা জেলার আলমডাঙ্গা উপজেলা এবং চুয়াডাঙ্গা সদর উপজেলার আলুকদিয়া, মোমিনপুর, কুতুবপুর, শংকরচন্দ্র ও পদ্মবিলা ইউনিয়ন নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ মকবুল হোসেন স্বতন্ত্র ১৯৮৮ মোহাম্মদ শাহজাহান সম্মিলিত বিরোধী দল ১৯৯১ মিয়া মোহাম্মদ মনসুর আলী বাংলাদেশ জাতীয়তাবাদী দল ফেব্রুয়ারি ১৯৯৬ শামসুজ্জামান দুদু বাংলাদেশ জাতীয়তাবাদী দল জুন ১৯৯৬ শামসুজ্জামান দুদু বাংলাদেশ জাতীয়তাবাদী দল ২০০১ শহীদুল ইসলাম বিশ্বাস বাংলাদেশ জাতীয়তাবাদী দল ২০০৮ সোলায়মান হক জোয়ার্দ্দার বাংলাদেশ আওয়ামী লীগ ২০১৪ সোলায়মান হক জোয়ার্দ্দার বাংলাদেশ আওয়ামী লীগ ২০১৮ সোলায়মান হক জোয়ার্দ্দার বাংলাদেশ আওয়ামী লীগ ২০২৪ সোলায়মান হক জোয়ার্দ্দার বাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে চুয়াডাঙ্গা-১  বিষয়শ্রেণী:চুয়াডাঙ্গা জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
return { 	name = 'ভিক্টোরিয়া', 	top = -33.8, 	bottom = -39.3, 	left = 140.6, 	right = 150.3, 	image = 'Australia Victoria location map.svg', 	image1 = 'Australia Victoria relief location map.jpg', 	image2 = 'Australia Victoria location map blank.svg', 	image3 = 'Australia Victoria relief location map blank.png', 	image4 = 'Australia Victoria location map highways.svg' }
ফাব্রিস জঁ-ইয়ান পিকো (; জন্ম: ২৩ ফেব্রুয়ারি ১৯৯১; ফাফা পিকো নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব ইন্টার মায়ামি এবং মার্কিন যুক্তরাষ্ট্র জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০০৬–০৭ মৌসুমে, মাত্র ১৫ বছর বয়সে, ইতালীয় ফুটবল ক্লাব কাইয়ারির যুব পর্যায়ের হয়ে খেলার মাধ্যমে পিকো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২ মৌসুমে, মার্কিন ক্লাব ট্যাম্পা বে রোডিজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  প্রারম্ভিক জীবন ফাব্রিস জঁ-ইয়ান পিকো ১৯৯১ সালের ২৩শে ফেব্রুয়ারি তারিখে মার্কিন যুক্তরাষ্ট্রের নিউ ইয়র্কে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০১৬  ১  ০ ২০১৮  ১  ০ মোট  ২  ০ হাইতি  ২০২৩  ৫  ০ ২০২৪  ৯  ১ মোট  ১৪  ১ সর্বমোট  ১৬  ১  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ইন্টার মায়ামি ফুটবল ক্লাবের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:ফিলাডেলফিয়া ইউনিয়নের খেলোয়াড় বিষয়শ্রেণী:হিউস্টন ডায়নামো ফুটবল ক্লাবের খেলোয়াড় বিষয়শ্রেণী:ফুটবল ক্লাব জাংকট পাওলির খেলোয়াড় বিষয়শ্রেণী:ভ্যানকুভার ওয়াইটক্যাপস ফুটবল ক্লাবের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:হাইতিয় বংশোদ্ভূত মার্কিন ক্রীড়াবিদ বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:অ্যাথলেটিক ক্লাব স্পার্তা প্রাহার খেলোয়াড় বিষয়শ্রেণী:২০২৫ কনকাকাফ গোল্ড কাপের খেলোয়াড় বিষয়শ্রেণী:২০২৩ কনকাকাফ গোল্ড কাপের খেলোয়াড়
শোলগারা (, শোল(এ)-গারা, লিট "চাউল ধানের মাঠ", পুরানো নাম বয়েনা কারা, ) আফগানিস্তানের বাল্‌খ প্রদেশের দক্ষিণ অঞ্চলে একটি জেলা (যার আনুমানিক জনসংখ্যা প্রায়: ১১০,৬০০)। আফগানিস্তানের বাল্‌খ প্রদেশের একেবারে দক্ষিণ অঞ্চলে জেলাটি অবস্থান করছে।  শোলগারা মাজার শরীফ (মাজার) এর দক্ষিণে অবস্থিত, কৌশলগতভাবে বেশ কয়েকটি জেলার মধ্যে সংযোগস্থল করেছে জেলাটি, যেমন: সাংচারক, কিশিনিদহ, দার-ই-সাফ। দার-ই-সুফ এবং সাংচারক তাদের তালেবান বিদ্রোহের প্রতিরোধের জন্য বেশ পরিচিত। সাধারণভাবে বলা হয়ে থাকে যে,, "শোলগার মূলত মাজারকে কেন্দ্র করে গড়ে উঠেছে"।UNHCR District Profile, p.1;  , compiled 2002-04-11, accessed 2007-11-25 (PDF).   তথ্যসূত্র  বিষয়শ্রেণী:বাল্‌খ প্রদেশের জেলা
বারাকি বারাক জেলা (ফার্সি: ولسوالی برکی برک) আফগানিস্তানের লগার প্রদেশের পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিম এবং উত্তর-পশ্চিমে ওয়ারদক প্রদেশ, উত্তর-পূর্ব ও পোল-ই-আলম জেলা এবং দক্ষিণে খারওয়ার ও চরখ জেলার সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১০১,০০০ জন এর মত।Ziezulewicz, Geoff. "In a town cited as a success, still a long road ahead" Stars and Stripes. Logar Province. Accessed at: http://www.stripes.com/article.asp?section=104&article=66432 জেলাটির কেন্দ্রীয় অঞ্চলের নাম হচ্ছে বারাকি বারাক - যেটি পূর্বে  প্রাদেশিক রাজধানী হিসেবে সমাদৃত ছিল। এটি লগার নদী উপত্যকার জেলার উত্তর অংশে অবস্থান করছে। বারাকি রাজন হচ্ছে এই জেলার আরেকটি গুরুত্বপূর্ণ শহর, যেটি জেলা কেন্দ্র থেকে মাত্র ৪ কিলোমিটার দূরে অবস্থিত।"Operational Update, Nov. 22: Afghan-International Security Forces Kill, Detain Militants in Ghazni, Logar, Kandahar." 22 November 2009. Accessed at: http://www.nato.int/isaf/docu/pressreleases/2009/11/pr091122-xxa.html  তথ্যসূত্র  বহিঃসংযোগ AIMS District Map  বিষয়শ্রেণী:লগার প্রদেশের জেলা
সুলু ধনেশ or মোন্টানোর ধনেশ (Anthracoceros montani) হল ধনেশ প্রজাতির এক পাখি যারা Bucerotidae পরিবারের অন্তর্ভুক্ত।  এরা প্রধানত ফিলিপাইনে বসবাস করে। এদের প্রধান বাসস্থান হল ক্রান্তীয় এবং উপক্রান্তীয় বনভূমিতে বসবাস করতে পছন্দ করে। এরা বাসস্থান ক্ষতির দ্বারা বিপন্ন হয়।  তথ্যসূত্র  বহিঃসংযোগ BirdlIfe Species Factsheet.  PDF Factsheet.   বিষয়শ্রেণী:ফিলিপাইনের পাখি বিষয়শ্রেণী:অ্যান্থ্রাসেরোস বিষয়শ্রেণী:১৮৮০ এর প্রাণীসমূহ বিষয়শ্রেণী:অ্যানথ্রাকোসেরোস বিষয়শ্রেণী:১৮৮০-এ বর্ণিত পাখি